PROTOKOL FRA MORGENMØDET TIRSDAG DEN 19. MARTS 2019

(2020/C 334/02)

INDHOLD

10. Er vores økonomiske model forenelig med klimaændringerne? 5

11. Uopsætteligt spørgsmål nr. 1: Afgørende spørgsmål og udfordringer vedrørende retsstatsprincippet i Den Europæiske Union og AVS-landene 5

12. Mulighederne for vedvarende energikilder med henblik på at bringe bæredygtig økonomisk udvikling til AVS-landene og især til fjerntliggende områder 6

13. Nedbringelse af det samlede antal børn og unge i AVS-landene, der ikke går i skole 6

PROTOKOL FRA MORGENMØDET TIRSDAG DEN 19. MARTS 2019

Mødet blev åbnet kl. 9.00

FORMAND: Joseph OWONA KONO

Medformand

10. Er vores økonomiske model forenelig med klimaændringerne?

Drøftelse uden beslutning med Yvo de Boer, tidligere administrerende direktør for UNFCCC

Yvo de Boer, tidligere eksekutivsekretær for FN's rammekonvention om klimaændringer (UNFCCC), indledte drøftelsen uden beslutning om foreneligheden af vores økonomiske model med klimaændringerne ved at påpege, at CO2-emissionerne er højere end nogensinde før, trods et betydeligt fald i prisen på vedvarende energi.

Hans indlæg fokuserede på, hvad politikerne kan gøre for at gennemføre Parisaftalen i praksis. Indtil nu har 180 lande undertegnet aftalen, men kun 16 har fastlagt konkrete strategier for at nå målene. En af grundene hertil er, at regeringernes holdning er, at fattigdom udryddes ved at fremme vækst, og teknologierne kræver ofte store forudgående investeringer. Han foreslog, at de politiske beslutningstagere skulle insistere på en systematisk vurdering af investeringernes bæredygtighed, og at både offentligheden og donorer skulle yde økonomisk støtte til de forudgående investeringer i den nødvendige teknologi til produktion af vedvarende energi. Den gode nyhed er, at tidligere modvillige lande som Kina og Indien gør betydelige fremskridt med hensyn til at blive bæredygtige økonomier.

Indlæg: Alpha Ousmane (Burkina Faso), Theodor Dumitru Stolojan, Jo Leinen, Lucie Milebou-Aubusson (Gabon), Catherine Bearder, Halifa Baboucar Sallah (Gambia), Maria Heubuch, Michel Kamano (Guinea), Lídia Senra Rodríguez, Moses Cheboi (Kenya), Raphael Joseph Mhone (Malawi), Louis Joseph Manscour, Amadou Dioffo (Niger), Faumuina Liuga (Samoa), Carlos Zorrinho, Clifford Andre (Seychellerne), Mathew Sahr Nyuma (Sierra Leone), Andre Misiekaba (Surinam), Michael Gahler, Ahamada Soukouna (Mali), Ana Rita Geremias Sithole (Mozambique), Price Cyprien (Haiti), Louis Michel, Domenico Rosa (Europa-Kommissionen).

Medlemmerne var enige om, at den nuværende økonomiske model baseret på et ubegrænset forbrug af varer hindrede en bæredygtig udvikling og bragte menneskehedens overlevelse i fare. Det var derfor afgørende at få tilpasset den økonomiske model på en måde, der er forenelig med klimaændringerne og opfyldelsen af målene for bæredygtig udvikling.

11. Uopsætteligt spørgsmål nr. 1: Afgørende spørgsmål og udfordringer vedrørende retsstatsprincippet i Den Europæiske Union og AVS-landene

Der var en klar konsensus blandt medlemmer af Forsamlingen fra både AVS og EU om, at respekt for retsstaten udgør kernen i ethvert velfungerende demokrati, og at den er afgørende for at kunne opretholde og forsvare menneskerettighederne og frihedsrettighederne.

Flere medlemmer talte om forskellige udfordringer for retsstatsprincippet — både i Europa og i AVS-landene — såsom et indskrænket råderum for civilsamfundet, begrænsning af medie- og ytringsfriheden, falske nyheder og populisme, uretmæssig udenlandsk påvirkning af valg samt korruption og magtmisbrug fra regeringers og andre offentlige myndigheders side.

Repræsentanten for Comorerne gav et overblik over situationen i landet forud for valget og påpegede manglen på demokratisk gennemsigtighed. Han anmodede samtidig om, at hans udtalelse herom skulle fremgå af protokollen.

Indlæg: Alpha Ousmane (Burkina Faso), Frank Engel, Oumouri Mmadi Hassani Oumouri (Comorerne), Juan Fernando Lopez Aguilar, Agnima Alain-Michel Lobognon (Elfenbenskysten), Halifa Baboucar Sallah (Gambia), Lídia Senra Rodríguez, Nicolas Bay, Michael Gahler, Clifford Andre (Seychellerne), Julie Ward, Adjedoue Weidou (Tchad), Jacob L. Oulanyah (Uganda), Loius Michel, Marius Yaya Doumba (Cameroun), Domenico Rosa (Europa- Kommissionen).

Medlemmerne understregede betydningen af et øget samarbejde med henblik på at tackle disse udfordringer og betydningen af at opretholde respekten for retsstatsprincippet i den fremtidige aftale mellem EU og AVS-landene.

Mulighederne for vedvarende energikilder med henblik på at bringe bæredygtig økonomisk udvikling til AVS-landene og især til fjerntliggende områder

12.

Udvalget om Økonomisk Udvikling, Finanser og Handel

Ordførere: Clifford Andre (Seychellerne) og Željana Zovko

Medlemmerne glædede sig over den betimelige betænkning om sikring af adgang til prismæssigt overkommelig, pålidelig, bæredygtig og moderne energi for alle i overensstemmelse med klimaindsatsen og målene i Parisaftalen. I betænkningen foreslås en række anbefalinger og innovative samarbejdsmåder for EU og AVS-landene med henblik på at udvikle AVS-partnernes potentiale for bæredygtig energi, navnlig i fjerntliggende områder. Der opfordres også til mainstreaming af tværgående problemstillinger og til adgang til vedvarende, prismæssigt overkommelig og effektiv energi.

Indlæg: Marius Yaya Doumba (Cameroun), Stefan Gehrold, Davy Victorien Yama (Den Centralafrikanske Republik), Thierry Cornillet, Jo Leinen, Halifa Baboucar Sallah (Gambia), Michel Kamano (Guinea), Federico Abaga Ondo (Ækvatorialguinea), Price Cyprien (Haiti), Lídia Senra Rodríguez, Moses Cheboi (Kenya), Raphael Joseph Mhone (Malawi), Joachim Zeller, Amadou Dioffo (Niger), Mauricia Thomas-Francis (Saint Lucia), Faumuina Liuga (Samoa), Norbert Neuser, Adjedoue Weidou (Tchad), Babiker Mohamed Tom Bakhit Dafaalla (Sudan), Maria Heubuch, Siaosi Ofa Ki Vahafolau Sovaleni (Tonga), Domenico Rosa (Europa-Kommissionen).

Ordførerne, Clifford Andre og Frank Engel, der trådte i stedet for Željana Zovo, afsluttede drøftelsen.

Nedbringelse af det samlede antal børn og unge i AVS-landene, der ikke går i skole

13.

Udvalget om Sociale Anliggender og Miljø

Ordførere: Joseph Yopy Yopy (Papua Ny Guinea) og Laura Agea

Joseph Yopy Yopy (Papua Ny Guinea), medordfører, gjorde rede for betænkningen.

Decentralisering af bistanden fra lokale finansieringsmyndigheder var meget vigtig for at undgå skolefrafald. Denne bistand kunne således bedre nå ud til de skoler, der har mest brug for den. Der blev ligeledes foreslået en række andre løsninger med henblik på at tilskynde unge til ikke at droppe ud af skolen: ud over at stille passende infrastruktur til rådighed, også at gøre skolerne mere attraktive ved at tilbyde gratis måltider og supplerende aktiviteter såsom sport samt at sikre passende sanitære faciliteter og kønsopdelte toiletter for at undgå, at piger stopper med at gå i skole på grund af forlegenhed. Desuden blev behovet for obligatorisk primær- og sekundærundervisning såvel som for ikkeformel uddannelse, herunder erhvervsuddannelse for alle både i og uden for det formelle skolesystem, fremhævet.

Indlæg: Alpha Ousmane (Burkina Faso), Stefan Gehrold, Davy Victorien Yama (Den Centralafrikanske Republik), Norbert Neuser, Agnima Alain-Michel Lobognon (Elfenbenskysten), Jomo M. Dlamini (Kongeriget Eswatini), Catherine Bearder, Halifa Baboucar Sallah (Gambia), Louis Michel, Ben Abdallah Banda (Ghana), Maria Heubuch, Price Cyprien (Haiti), Margaret Kamar (Kenya), Heather Mwiza Sibungo (Namibien), Amadou Dioffo (Niger), Lídia Senra Rodríguez, Faumuina Liuga (Samoa), Papa Babou Ndiaye (Senegal), Clifford Andre (Seychellerne), Julie Ward, Mathew Sahr Nyuma (Sierra Leone), Adjedoue Weidou (Tchad), Michael R. Nyambuya (Zimbabwe), Sebastian Kopulande (Zambia), Domenico Rosa (Europa-Kommissionen).

Joseph Yopy Yopy (Papua Ny Guinea), medordfører, afsluttede drøftelsen.

Som afslutning på formiddagsmødet takkede Joseph Owona Kono, medformand, Louis Michel, medformand, for dennes årelange engagement i Forsamlingen. Louis Michel, medformand, takkede de tilstedeværende medlemmer og fremhævede EU's ansvar over for AVS-landene, samt at han selv var fast besluttet på at fortsætte sit engagement i denne henseende, også efter at han havde forladt den aktive politiske scene. Louis Michel udtrykte sine bedste ønsker for de fremtidige forbindelser mellem AVS og EU.

(Mødet blev hævet kl. 13.03)